Волшебниот стрелец

„Волшебниот стрелец“ (герм. "Der Freischütz") е опера во три чина на германски јазик. Композитор на оваа опера е Карл Марија фон Вебер (1786-1826), додека автор на либретото по мотивите на народните приказни е Јохан Фридрих Кинд. „Волшебниот стрелец“ денес се смета за една од првите опери од ерата на романтизмот.

Оваа опера ја имала својата премиера на 18 јуни, 1821 година во Кралскиот театар во Берлин. Операта веднаш доживеала успех, изведувана е ширум Европа и станала симбол на раѓањето на германската романтична опера.

Операта „Волшебниот Стрелец“ влијаела на многу оперски композитори, а посебно на Рихард Вагнер, кој се смета за Веберов музички наследник.

Дејствието се случува во Чешка, после Триесетгодишната војна, околу 1648 година.

Ликови
мини|десно|300п|Литографија на сцената од операта „Волшебниот стрелец“ (Нирнберг, 1822 г.)

 Ликови ГласОтокар, чешки војводабаритонКуно, шумарбасАгата, неговата ќеркасопранЕншен, Агатова роднинасопранКаспар, млад ловецбаритонМакс, млад ловецтенорЗамијел, црн духговорна улогаКилијан, богат селанецбаритонПустиникбасЧетири слугинкисопранЛовци, селани, слуги, дворјани

 Содржина 
Макс е заљубен во Агата, ќерката на шумарот Куно. Тој сака да го наследи Куно како шумар и да се ожени со Агата, но услов за тоа е да победи на натпреварот во стрелање. Во првиот обид не успева. Каспар ја продал својата душа на злобниот дух Замијел. Тој го уверува Макс да употреби магични куршуми за да победи, а Макс тоа го прифаќа.

Агата е нервозна, а Еншен ја смирува. Макс се појавува и веднаш заминува со објаснување дека оди да го бара еленот кој го убил во долината на волците. Таму, сред привидувања и чудни звуци, Каспар подготвува седум куршуми за Макс. Последниот од нив ќе се однесува по вољата на Замијел, но Макс тоа не го знае.

Агата се подготвува за свадбата со Макс. Ѝ се јавуваат ноќни мори, но Еншен повторно ја теши.

Користејќи ги тие шест магични куршуми, Макс победува на натпреварот во стрелање. Војводата му наредува да пука во бел галеб со својот седми куршум. Макс пука, галебот одлетува, а Агата паѓа неподвижна. Подоцна ѝ се враќа свеста и изгледа дека ја спасил Пустиникот. Се открива дека Каспар е мртов (го убил бесниот дух Замиел). Макс признава дека бил во сојуз со злобниот Замијел.

Со посредство на пустиникот, војводата му одредува симболична казна. Се најавува дека Макс и Агата ќе се венчаат за една година.

 Оркестрација 
 2 флејти
 2 обоа
 2 кларинети
 2 тромбони
 4 хорни
 2 труби
 3 тромбони
 тапани
 гудачки инструменти: (виолини I, виолини II, алто виолини, виолончели, контрабаси)

Времетраење: околу 2 часа - 2 часа и 15 минути

Категорија:Опери на Карл Марија фон Вебер
Категорија:Опери на германски јазик